b'\n_START_ARTICLE_\nVesoljska fontana\n_START_PARAGRAPH_\nVesoljska fontana (angle\xc5\xa1ko space fountain) je predlagana struktura, ki bi se uporabljala za transport tovora in ljudi z Zemlje v vesolje in obratno. Vesoljska fontana bi uporabljala zelo visok stolp. Ker z dana\xc5\xa1njimi materiali ni mo\xc5\xbeno zgraditi takega stolpa, bi vesoljska fontana uporabljala \xc2\xbbaktivno\xc2\xab strukturo \xe2\x80\x93 na dnu bi proti vrhu izstreljevali visokohitrostne izstrelke (pelete), ki bi se na vrhu obrnili nazaj na Zemljo. Ti izstrelki bi tako vzdr\xc5\xbeevali vi\xc5\xa1ino stolpa, vendar bi bila potrebna energija za vzdr\xc5\xbeevanje stolpa. Po stolpu bi potem potovalo dvigalo, podobno kot pri vesoljskem dvigalu. Za razliko pri vesoljski fontani ni potrebna protiute\xc5\xbe v geostacionarni orbiti, vesoljsko fontano se lahko izgradi poljubne vi\xc5\xa1ine._NEWLINE_Vesoljska fontana bi zelo zmanj\xc5\xa1ala stro\xc5\xa1ke transporta v vesolje. Pri raketah, ki so trenutno edina mo\xc5\xbenost za dostop v vesolje, je cena okrog 10000 \xe2\x80\x93 25000 $ za kilogram. Poleg tega so rakete nevarnej\xc5\xa1e, pribli\xc5\xbeno 3\xc2\xa0% izstrelitev je neuspe\xc5\xa1nih._NEWLINE_Koncept se je pojavil v 1980-ih, ko so Marvin Minsky (MIT), Hans Moravec (Stanford), Roderick Hyde in Lowell Wood (oba z Lawrence Livermore) diskutirali po internetu.'